Општинско веће општине Медвеђа, на 27.седници одржаној дана 27.децембра 2024.године, на основу члана 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), Уредбе о утврђивању Програма доделе бесповратних средстава за подршку развоја привредних активности у сеоским срединама на територији Републике Србије (“Службени гласник Републике Србије“, број 85/2024), члана 66. Статута Општине Медвеђа („Службени гласник града Лесковца“, бр. 9/2019), члана 12. Пословника Општинског већа („Службени гласник града Лесковца“, бр. 41/2022) и Јавног конкурса за доделу бесповратних средстава за подршку развоја предузетништва у сеоским срединама, доноси

ОДЛУКУ

О ДОДЕЛИ БЕСПОВРАТНИХ СРЕДСТАВА ЗА ПОДРШКУ РАЗВОЈА ПРИВРЕДНИХ АКТИВНОСТИ У СЕОСКИМ СРЕДИНАМА НА ТЕРИТОРИЈИ ОПШТИНЕ МЕДВЕЂА

Члан 1.

Додељују се бесповратна средства на основу Програма доделе бесповратних средстава за подршку развоја привредних активности у сеоским срединама на територији Републике Србије, следећим подносиоцима пријава:

* Пекара „Николина“ Медвеђа, предузетник Мирослав Ахметовић - износ од 1.200.000,00 динара,
* Вукосава Ђуровић ПР Грађевинска радња „Ђуровић градња плус“ Негосавље - износ од 1.200.000,00 динара,
* Небојша Благојевић ПР трговина на мало „Филип мини-маркет“ Сијаринска Бања - износ од 1.200.000,00 динара.

Корисници бесповратних средстава изабрани су након спроведеног Јавног конкурса за доделу бесповратних средстава за подршку развоја предузетништва у сеоским срединама.

Укупан одобрени износ бесповратних средстава износи 3.600.000 динара.

Члан 2.

 Са корисницима бесповратних средстава биће закључен уговор о додели подстицајних средстава, којим ће бити регулисана права и обавезе уговорних страна.

Члан 3.

 Одлука се објављује на огласној табли интернет странице Општине Медвеђа.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-79/2024/1 од 27. децембра 2024. године

 ПРЕДСЕДНИК

 ОПШТИНСКОГ ВЕЋА

 Драган Кулић